b"\n_START_ARTICLE_\nFolkerepublikken Korea\n_START_SECTION_\nEtablering\n_START_PARAGRAPH_\nGeneral Nobuyuki Abe var den sidste japanske generalguvern\xc3\xb8r af Korea. Han havde v\xc3\xa6ret i kontakt med flere indflydelsesrige koreanere siden starten af august 1945 for at forberede en koreansk magtovertagelse, men ogs\xc3\xa5 for at sikre sin egen og andre japaneres sikkerhed og ejendom efter som den japanske tilstedev\xc3\xa6relse nu s\xc3\xa5 ud til at v\xc3\xa6re ovre. Den 15. august 1945 accepterede Yuh Woon-hyung at overtage generalguvern\xc3\xb8rens styre og at lede forberedelsene for at etablere en ny nation._NEWLINE_Yuh organiserede Komiteen for forberedelser til Koreansk uafh\xc3\xa6ngighed og folkekomiteer over hele landet for at forberede overgangen til uafh\xc3\xa6ngighed. Den 28. august annoncerede komiteen, at den ville fungere som en midlertidig koreansk regering. Yuh arbejdede h\xc3\xa5rdt p\xc3\xa5 at etablere de n\xc3\xb8dvendige myndighedsorganer og den 6. september 1945 samledes flere koreanske repr\xc3\xa6sentanter i Seoul for at l\xc3\xa6gge grunden for den moderne koreanske nation. Yoh proklamerede den nye Folkerepublik Korea og blev vicestatsminister. Allerede i oktober trak han sig efter pres fra USAs milit\xc3\xa6re myndigheder og organiserede der efter og blev leder af Koreas folkeparti._NEWLINE_Regeringen i Folkerepublikken Korea var domineret af politikere fra venstresiden, mange havde k\xc3\xa6mpet mod den japanske tilstedev\xc3\xa6relse og identificerede sig med kommunisternes syn p\xc3\xa5 imperialisme og kolonialisme.\n_START_SECTION_\nProgram\n_START_PARAGRAPH_\nFolkerepublikkens program blev fremlagt den 14. september i form af 27 punkter. Det inkluderede konfiskation uden kompensation af land ejet af japanere og koreanske kollaborat\xc3\xb8rer, gratis fordeling af landarealet til b\xc3\xb8nderne, lejebegr\xc3\xa6nsninger p\xc3\xa5 landarealet som ikke blev distribueret, nationalisering af vigtige bedrifter og industrier s\xc3\xa5 som minedrift, transport, bankv\xc3\xa6senet og kommunikation, statslig overv\xc3\xa5gning af sm\xc3\xa5 og mellemstore bedrifter, garanterede mindstekrav til menneskerettigheder og friheder, herunder ytringsfrihed, pressefrihed, forsamlingsfrihed og trosfrihed, almen stemmeret til alle over 18 \xc3\xa5r, ligestilling, arbejdsreformer som 8-timers arbejdsdag og mindstel\xc3\xb8n, forbud mod b\xc3\xb8rnearbejde, etablering af t\xc3\xa6tte forbindelser med USA, Sovjetunionen, Storbritannien og Kina, og en positiv opposition mod udenlandsk indblanding i indre forhold.\n_START_SECTION_\nUdviklingen i nord\n_START_PARAGRAPH_\nNord for den 38. breddegrad blev folkerepublikkens lokale struktur beholdt under den sovjetiske okupation og dannet efterh\xc3\xa5nden basis for den moderne nordkoreanske partistruktur.\n_START_SECTION_\nUdviklingen i syd\n_START_PARAGRAPH_\nKort tid efter, at de f\xc3\xb8rste amerikanske styrker gik i land i Incheon i september, tog United States Army Military Government in Korea kontrol over Korea syd for 38. breddegrad. Milit\xc3\xa6rstyret lagde sig ud med folkerepublikken med et milt\xc3\xa6rdekret, i hovedsagen p\xc3\xa5 grund af mistanker om at organisationen var kommunistisk. Nogen lokale enheder af folkerepublikken opretholdt aktiviteten i Jeolla-regionen og p\xc3\xa5 \xc3\xb8en Jeju. Disse enheder samt h\xc3\xa6rgende bander af unge anti-kommunister, bidrog til sp\xc3\xa6ndingerne, som til sidst fik udl\xc3\xb8b i Jeju-massakren i 1948, hvor mellem 14.000 og 60.000 personer blev dr\xc3\xa6bt.\n_START_SECTION_\nUdviklingen i landet\n_START_PARAGRAPH_\nTidlig i november blev National Council of Korean Labor Unions NCKLU) etableret, og denne gav sin st\xc3\xb8tte til folkerepublikken og folkerepublikkens program. I december gav National League of Peasant Unions, Korean Democratic Youth League og Women's League ogs\xc3\xa5 sin st\xc3\xb8tte til republikken. Det amerikanske milit\xc3\xa6rstyre tvang til sidst Folkerepublikken Korea til at opl\xc3\xb8se sig selv i januar 1946."